Document ID: 32003L0011

Direktiva 2003/11/ES Evropskega parlamenta in Sveta
z dne 6. februarja 2003
o štiriindvajseti spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov (pentabromodifenil etra, oktabromodifenil etra)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, določenim v členu 251 Pogodbe [3], z vidika skupnega besedila, ki ga je Spravni odbor odobril 8. novembra 2002,
ob upoštevanju naslednjega:
(1) Na podlagi člena 14 Pogodbe se bo ustanovilo področje brez notranjih meja, v katerem bo zagotovljen prosti pretok blaga, oseb, storitev in kapitala.
(2) Tveganja, ki jih za okolje predstavljata pentabromodifenil eter (pentaBDE) in oktabromodifenil eter (oktaBDE), so bila ocenjena v skladu z Uredbo Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi [4]. Ocena tveganja, ki ga predstavljata pentaBDE in oktaBDE, je pokazala potrebo po zmanjšanju tveganj, povezanih s temi snovmi, v okolju. Znanstveni odbor za strupenost, strupenost za ekosisteme in okolje (v nadaljevanju besedila "Odbor)" je v svojih mnenjih z dne 4. februarja 2000 in 31. oktobra 2002 potrdil zaključke navedenih ocen pentaBDE in oktaBDE in potrebo po zmanjšanju tveganj za varovanje okolja. Odbor je v svojem mnenju z dne 19. junija 2000 tudi potrdil zaskrbljenost zaradi izpostavljanja otrok, ki jih dojijo, pentaBDE ter, da so ravni pentaBDE, ki se v materinem mleku povečujejo, lahko posledica še ne ugotovljene uporabe.
(3) Komisija je sprejela priporočila v okviru Uredbe (EGS) št. 793/93 o strategiji zmanjšanja tveganja za pentaBDE [5] in oktaBDE [6], ki predvideva omejitve pri dajanju v pro met in uporabi pri nadzoru tveganj, ki jih snovi predstavljata za okolje. Priporočila je tudi, da morajo vsi ukrepi upoštevati zaskrbljenosti za male otroke, izpostavljene prek mleka.
(4) Zaradi varovanja zdravja in okolja je treba prepovedati dajanje pentaBDE in oktaBDE v promet in njuno uporabo ter dajanje v promet izdelkov, ki vsebujejo eno ali obe navedeni snovi, in njihovo uporabo.
(5) Prisotnost pentaBDE ali oktaBDE v koncentracijah višjih od 0,1 %, se lahko ugotavlja s standardnimi analiznimi postopki, kakor je GC-MS (plinska kromatografija-masna spektrometrija).
(6) Ocena tveganja, ki ga predstavlja dekaBDE, je bila zaključena avgusta 2002 in je dokazala številne sume o možnih vplivih te snovi na okolje. Skupnost mora brez odlašanja sprejeti ukrepe za zmanjšanje tveganja in takoj pripraviti strategijo za zmanjšanje tveganja. Komisija pričakuje rezultate strategije za zmanjšanje tveganja najpozneje do 30. junija 2003. Nato mora dobljene rezultate takoj oceniti in predlagati ustrezne in stroge ukrepe za preprečevanje ugotovljenih tveganj. Evropski parlament in Svet bi ta predlog morala brez odlašanja preučiti. Omejitve, ki jih Skupnost odobri pri dajanju dekaBDE v promet in njegovi uporabi, morajo začeti veljati brez odlašanja, razen če dodatni preskus, predviden v zgoraj navedeni oceni tveganja, ne potrdi zdajšnjih sumov s sklepom, da pri dekaBDE ni vzroka za zaskrbljenost.
(7) Ta direktiva ne vpliva na zakonodajo Skupnosti, ki določa minimalne zahteve za varstvo delavcev, zajete v Direktivi Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu [7], ter v posamičnih direktivah, ki temeljijo na navedeni direktivi, zlasti Direktiva Sveta 90/394/EGS z dne 28. junija 1990 o varstvu delavcev pred tveganji zaradi izpostavljenosti rakotvornim snovem pri delu (šesta posebna direktiva v skladu s členom 16(1) Direktive 89/391/EGS) [8], in Direktivo Sveta 98/24/ES z dne 7. aprila 1998 o varstvu delavcev pred tveganji v zvezi s kemikalijami pri delu (štirinajsta posamična direktiva v smislu člena 16(1) Direktive 89/391/EGS) [9] -
SPREJELA NASLEDNJO DIREKTIVO:
Člen 1
Priloga I k Direktivi 76/769/EGS se spremeni, kakor je določeno v Prilogi k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 15. februarja 2004. O tem takoj obvestijo Komisijo.
Navedeni ukrepi se uporabljajo od 15. avgusta 2004.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati na dan objave v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 6. februarja 2003

Labels: 4
15
20